1886 թ.: 1 դոլլարանոցը Մարթա Վաշինգտոնի պատկերով
**Մարթա Վաշինգտոն** (ծնված **Դանդրիջ**, անգլ.՝ Martha Custis Washington, հունիսի 13, 1731(1731-06-13), Չեսթնաթ-Գրով, Վիրջինիա գաղութ, Մեծ Բրիտանիայի թագավորություն - մայիսի 22, 1802(1802-05-22)[…], Ֆեյրֆաքսի շրջան, Վիրջինիա, ԱՄՆ), եղել է ԱՄՆ առաջին տիկինը և Ջորջ Վաշինգտոնի կինը։ Ջորջ Վաշինգտոնը և Մարթա Վաշինգտոնը սեփական երեխաներ չեն ունեցել, այլ մեծացրել են Մարթայի առաջին ամուսնությունից մնացած երկու երեխաներին։

Կենսագրություն
--------------

Մարթա Վաշինգտոնը ծնվել է բապտիստի ընտանիքում 1731 թվականի հունիսի 2-ին իր ծնողներին պատկանող պլանտացիայում։ 18 տարեկանում ամուսնացել է հարուստ ամուրի Դենիել Պարկ Կաստիսի հետ, ով մեծ էր նրանից 20 տարով։ Կաստիսից Մարթան ունենում է չորս երեխա, երկուսը մահացել են մանուկ ժամանակ։ 1757 թվականին ամուսնու մահից հետո Մարթան դառնում է երիտասարդ հարուստ այրի։

1759 թվականին հունվարի 6-ին Մարթան ամուսնանում է բրիտանական բանակի գնդապետ Ջորջ Վաշինգտոնի հետ։ Ամուսնությունից անմիջապես հետո Վաշինգտոնին հեռացնում են բրիտանական բանակից՝ շրջանում բրիտանական իշխանության քաղաքականության հետ անհամաձայնության պատճառով։ Մարթան և Ջորջը սեփական երեխաներ չունեցան, նրանք մեծացնում էին Մարթայի առաջին ամուսնությունից ունեցած երկու երեխաներին։

Երբ Ջորջ Վաշինգտոնը գլխավորում է Ամերիկայի կամավորական բանակը Անկախության պատերազմում, Մարթան մշտապես հետևում էր ամուսնուն։ Դեմ էր, որպեսզի ամուսինը մասնակցի նոր ձևավորված Ամերիկայի Միացյալ Նահանգների նախագահական ընտրություններին։ Նաև 1789 թվականին ապրիլի 30-ին չի մասնակցում ամուսնու՝ որպես նախագահ երդման արարողությանը, բայց կատարում է բոլոր պաշտոնական պարտականությունները, որոնք կապված էին Առաջին տիկնոջ դերի հետ, չնայած Առաջին տիկին հասկացությունը հայտնվել է ավելի ուշ։

Հիշատակ
-------

Դեռևս Մարթա Վաշինգտոնի կենդանության օրոք նրա անունով կոչվեց իր ամուսին Ջորջ Վաշինգտոնի հրամանով կառուցված ամերիկյան ռազմական նավը։

1902 թվականին Միացյալ Նահանգների փոստը լույս ընծայեց Մարթա Վաշինգտոնի դիմանկարով փոստային նամականիշ, որի արժեքը 8 ցենտ էր։ Մարթա Վաշինգտոնը եղել է առաջին ամերիկուհին, որի նկարը դարձել է փոստային նամականիշ։ 1923 թվականին լույս ընծայվեց 4 ցենտանոց նամականիշ, իսկ 1938 թվականին՝ 1,5 ցենտանոց։ Մարթա Վաշինգտոնը նաև եղել է առաջին ամերիկուհին, որի նկարը եղել է ամերիկյան թղթադրամի վրա։

Նախագահական մեկդոլարանոց դրամների ծրագրով (անգլ.՝ Presidential $1 Coin Program) Մարթա Վաշինգտոնի պատվին թողարկվեցին ոսկե հուշադրամներ կես ունցիայի համար 10 դոլլար արժեքով, ինչպես նաև բրոնզե մեդալներ։

Պատկերասրահ
-----------

* Մարթան երիտասարդ ժամանակՄարթան երիտասարդ ժամանակ
* Մարթա Վաշինգտոնի դիմանկարըՄարթա Վաշինգտոնի դիմանկարը
* Փոստային նամականիշ Մարթա Վաշինգտոնի պատկերովՓոստային նամականիշ Մարթա Վաշինգտոնի պատկերով
* 10 դոլլարանոց ոսկե մետաղադրամներ Մարթայի պատկերով10 դոլլարանոց ոսկե մետաղադրամներ Մարթայի պատկերով
* 10 դոլլարանոցի դրամերեսը10 դոլլարանոցի դրամերեսը
* Բրոնզե մեդալի դրամերեսըԲրոնզե մեդալի դրամերեսը

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2  *Caroli B. B.* Encyclopædia Britannica
3. 1 2 3 4  *Lundy D. R.* The Peerage
4. 1 2
5. ↑
6. 1 2
7. ↑  OpenStreetMap(բազմ․) — 2004.
8. ↑  OpenStreetMap(բազմ․) — 2004.
9. ↑  Geographic Names Information System
10. 1 2 3 4 5  Kindred Britain
11. ↑  "Martha Washington - Early Life: Birth and Family of Origin". MarthaWashington.US(Center for History and New Media/The Mount Vernon Ladies' Association). Արխիվացված է the original 2019 թ․ մարտի 21-ին. Retrieved 2012 թ․ հունիսի 2. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |  |  |  |  |
| --- | --- | --- | --- | --- | --- | --- |
| 

| * դ
* ք
* խ
ԱՄՆ-ի առաջին տիկնայք |
| --- |
|  |
| • Մարթա Վաշինգտոն • Էբիգեյլ Ադամս • Մարտա Ջեֆերսոն Ռենդոլֆ • Դոլի Մեդիսոն • Էլիզաբեթ Մոնրո • Լուիզա Ադամս • Էմիլի Դոնելսոն • Սառա Ջեքսոն • Անժելիկա Վան Բյուրեն • Աննա Հարիսոն • Ջեյն Հարիսոն • Լետիցիա Թայլեր • Փրիսցիլա Թայլեր • Ջուլիա Թայլեր • Սառա Չիլդրես Փոլկ • Մարգարետ Թեյլոր • Աբիգայիլ Ֆիլմոր • Ջեյն Փիրս • Հարիեթ Լեյն • Մերի Լինքոլն • Էլիզա Ջոնսոն • Ջուլիա Գրանթ • Լյուսի Հեյզ • Լուկրեցիա Գարֆիլդ • Մերի Մաքելրոյ • Ռոուզ Քլիվլենդ • Ֆրենսիս Կլիվլենդ • Քերոլայն Հարիսոն • Մերի Հարրիսոն • Ֆրենսիս Կլիվլենդ • Իդա Մաք-Քինլի • Էդիթ Ռուզվելտ • Հելեն Տաֆտ • Էլեն Վիլսոն • Էդիթ Վիլսոն • Ֆլորենս Գարդինգ • Գրեյս Քուլիջ • Լու Հուվեր • Էլեոնոր Ռուզվելտ • Բես Թրումեն • Մեյմի Էյզենհաուեր • Ժաքլին Քենեդի • Լեդի Բյորդ Ջոնսոն • Փեթ Նիքսոն • Բեթի Ֆորդ • Ռոզալին Քարթեր\* • Նենսի Ռեյգան • Բարբարա Բուշ\* • Հիլարի Քլինթոն\* • Լորա Բուշ\* • Միշել Օբամա\* • Մելանյա Թրամփ\* • Ջիլ Բայդեն\* |  |
|  |
| \* այժմ ապրող |

 |